فیریال ئەشرەف
فیریال ئەشرەف عبدلعزیز (؛ لەدایکبووی ١٦ی شوباتی ١٩٩٩) وەرزشوانی کاراتێی میسریە، یەکەم خانمە وەرزشکاری میسرییە مەدالیای زێری لە کاراتێ لە کێشی ٦١ kgی ئۆڵۆمپیادی ھاوینەی ٢٠٢٠ بباتەوە. لەھەماکاتیش یەکەم خانمە وەرزشکاری میسرە مەدالیای زێر لە ئۆڵمپیاد بەدەست بھێنێت .

ژیان 
ئەو لە ساڵی ١٩٩٩ لە میسر لەدایک بووە.کاتێک تەمەنی دەبێتە حەفت ساڵ خولیای کاراتێ بۆ دروست دەبێت بۆ ئەو مەبەستەش بەشداری ڕاھێنانەکانی کاراتێ دەکات لە قاھیرە. لە ژیانی خوێندە خولیای ئەوەبوو ببێتە دەرمانساز بڕوانامە لەو بوارە بەدەست دێنێت . لەسالی ٢٠١٩ بە نوێنەرایەتی میسر وەک یەکێک لە وەرزشوانەکانی کاراتێ بەشداری یارییەکانی ئەفریقای ٢٠١٩ دەکات کە لە شاری ڕەباتی وڵاتی مەغریب بەڕێوەچوو. مەدالیای زیوی لە کێشی ٦٨ کیلۆگرامی بەدەست ھێنا.فیریال ئەشرەف و جیانا فارووق تەنھا دوو وەزرشوانی کاراتێ میسرین کە لەسەر ئاستی خانمان مەدالیایان بەدەست ھێنا لە ئۆڵمپیادی ھاوینەی ٢٠٢٠. جیانا لە کێشی ٦١ کیلۆگرامی مەدالیای بڕۆنزی بردەوە لە ڕۆژی پێشتر.

ئۆڵۆمپیادی ھاوینەی ٢٠٢٠ 
فیریال یەکێک بوو لە وەرزشوانە میسرییە بەشداربووەکانی ئۆڵۆمپیادی ھاوینەی ٢٠٢٠ لە کێشی ٦١ کیلۆگرامی بەشداری ڕکابەرییەکانی کاراتێی کرد.توانی سەرجەم ڕکابەرەکانی شکست پێ بھێنت و بگاتە یاریی کۆتایی، لەو قۆناغەدا لە ڕووبەڕوو بوونەوەیەکی قورسدا لەگەڵ وەرزشوانی ئازەربایجانی ئێرینا زارتیسکا گەیشتن بەیەک بە ئەنجامی ٢٫٠ ڕکابەرییەکەی بردەوە و بووە یەکەم خانمە وەرزشوانی میسری مەدالیای زێری لە ئۆڵمپیادی ھاویینە بباتەوە . دوای ١٧ ساڵ میسر مەدالیای زێری بەدەست هێنایەوە  .

خەڵاتەکان

سەرچاوەکان 

کاراتێ لە ئۆڵمپیادی ھاوینەی ٢٠٢٠
مێدالیاوەرگرانی ئۆلۆمپیای ھاوینەی ٢٠٢٠
زیندووان
لەدایکبووانی ١٩٩٩